یونانیستاندا باش وئرن مئشه یانغین‌لاری‌نین اکثریتی نظارت آلتینا آلینسا دا، ده ده آغاچ، مریچ و فیلی بؤلگه‌لرینده یانغین‌لارا موداخیله داوام ائدیر.
یونانیستان یانغین سؤندورمه خیدمتی‌نین مطبوعات خیدمتیندن وئریلن معلوماتا گؤره، سون 10 گونده اؤلکه‌نین موختلیف بؤلگه‌لرینده باش وئرن مئشه یانغین‌لاری بؤیوک اؤلچوده نظارت آلتینا آلینیب.
آوقوستون 19-دا ده ده آغاچ و مریچ بؤلگه‌لرینده، پایتاخت آتینا یاخینلیغینداکی فیلی اطرافیندا ایسه کئچن هفته باشلایان یانغین‌لارین شدتی آزالیب. بو بؤلگه‌لرده یانغین‌لاری تام نظارت آلتینا آلماق مومکون اولماسا دا، یانغین سؤندورمه اکیپ لرینین ایشی داوام ائدیر.
